Diari Oficial de la Generalitat Valenciana


Sumari del DOGV 6580, del 04-08-2011 (2011/8664)

Informació pública de la resolució d'adjudicació del Programa d'Actuació Integrada Sector 9, la Milària, i cancel·lació del programa.
-------------------------------------------------------------------------------------------------------------------------------------

### Dades del document

Número de DOGV
:   6580

Data del DOGV
:   04-08-2011

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2011/8664


Data del document
:   01-08-2011

Organisme emissor
:   Ajuntament de Moixent

Tipus de document
:   Anunci

Descriptors 

:   * Moixent
    * pla d'urbanisme
    * administració local

Informació pública de la resolució d'adjudicació del Programa d'Actuació Integrada Sector 9, la Milària, i cancel·lació del programa. [2011/8664]  
El Ple de l'Ajuntament, en la sessió ordinària celebrada el 27 de juliol de 2011, va adoptar els acords següents:  
  
Primer  
Desestimar, de conformitat amb els arguments arreplegats en els antecedents de fet, les al·legacions formulades per Antonio Bas Mollás, per Vicente Francés Torres, en representació de la mercantil Promociones Proingis La Costera, SL, i per l'agent urbanitzador la mercantil Desarrollos Urbanísticos Mare Nostrum, SLU, no pertocant en este últim cas ni el pagament dels projectes presentats i aprovats, ni la indemnització de les despeses a què ha incorregut en l'elaboració de la memòria de retaxació, així com tampoc pel cost financer derivat del manteniment dels avals.   
  
Segon  
Aprovar l'expedient de retaxació de càrregues tramitat, al considerar concurrent motiu de retaxació de càrregues concretat en l'aparició de circumstàncies sobrevingudes (articles 389 i següents del ROGTU). Conseqüentment, queda acreditada l'existència de causa de resolució de l'adjudicació del Programa d'Actuació Integrada Sector 9, la Milària, consistent en l'increment de les càrregues d'urbanització en un percentatge superior al 20% de les previstes en la proposició juridicoeconòmica aprovada pel Ple de l'Ajuntament en la sessió celebrada el 27 de març de 2008.  
  
Tercer  
Resoldre l'adjudicació del Programa d'Actuació Integrada Sector 9, la Milària, al quedar acreditada la concurrència de causa de resolució concretada en l'increment de les càrregues d'urbanització en un percentatge superior al 20% de les previstes en la proposició juridicoeconòmica (143.2.i de la LUV). Adjudicació que va ser a favor de la mercantil Desarrollos Urbanísticos Mare Nostrum, SLU, mitjançant l'Acord Plenari adoptat en la sessió celebrada el 27 de març de 2008.  
  
Quart  
Declarar la cancel·lació del programa i la subjecció del sòl inclòs en l'àmbit de l'actuació al règim del sòl urbanitzable sense programació.   
  
  
Quint  
Cancel·lar els avals constituïts per l'agent urbanitzador, la mercantil Desarrollo Urbanístico Mare Nostrum, SLU, l'un per import de 103.131,65 euros, amb el número 052489354526, de 2 d'abril de 2007, i l'altre per un import de 406.639,49 euros, amb el número 75234874, de 3 de juny de 2008, equivalents al 10% de les càrregues d'urbanització.  
  
Sext  
Notificar als interessats amb indicació de recursos, i publicar en el Diari Oficial de la Comunitat Valenciana.  
  
Contra l'acte administratiu transcrit, que és definitiu en via administrativa, de conformitat amb allò establit en la Llei de Règim Jurídic dels Administracions Publiques i del Procediment Administratiu Comú i en la Llei Reguladora de la Jurisdicció Contenciosa Administrativa, es podrà interposar un dels següents recursos:  
a) Amb caràcter potestatiu, recurs de reposició davant del mateix òrgan que va dictar l'acte recorregut, en el termini d'un mes, a comptar des de l'endemà de la recepció d'esta notificació.   
Si transcorreguera un mes des de l'endemà de la interposició del recurs de reposició sense que este haja sigut resolt, podrà entendre que ha sigut desestimat i interposar un recurs contenciós administratiu, davant del Jutjat Contenciós Administratiu de València, en el termini de sis mesos.   
b) Recurs contenciós administratiu, a la seua elecció, davant del Jutjat Contenciós Administratiu de València, dins del termini de dos mesos comptadors des de l'endemà de la publicació del present anunci.  
  
Tot això sense perjudici que puga interposar qualsevol altre recurs o acció que estime procedent.   
  
Moixent, 1 d'agost de 2011.- L'alcalde: Vicente Dubal Bon.